Anton Odabasi

Ozan Anton Odabasi (s. 8. elokuuta 1995 Espoo) on suomalais-turkkilainen kilpauransa päättänyt koripalloilija.

Odabasi pelasi Tapiolan Hongassa, Fenerbahçessa, Helsinki Seagullsissa ja Trabzonsporissa. Hänet valittiin alle 20-vuotiaiden nuorten Euroopan-mestaruuskisojen B-sarjassa parhaaksi pelaajaksi vuonna 2015 Suomen voittaessa sarjan. Odabasi pelasi myös seitsemän miesten maaottelua.

 Ura 

Odabasin kasvattajaseura oli Tapiolan Honka, jossa hän saavutti B-nuorten Suomen mestaruuden vuonna 2011 ja A-poikien SM-hopeaa vuonna 2012. Heinäkuussa 2012 Odabasi siirtyi turkkilaiseen Fenerbahçe Ülkersporiin,http://www.basket.fi/uutiset/?x22026=13559893 jossa hän oli viisi kuukautta loukkaantuneena rasitusvamman vuoksi.http://www.tapiolanhonka.fi/fi/uutiset/?a=show&id=3230 Seuran kanssa loppukesällä 2013 käydyissä neuvotteluissa Odabasin todettiin tarvitsevan enemmän peliaikaa kehityksen edellytyksien takaamiseksi. Hän tekikin syyskuussa Hongan kanssa pelaajasopimuksen.http://www.basket.fi/uutiset/?x22026=19314542Anton Odabasi – Suomen Koripalloliitto

Kauden 2013-2014 päätteeksi Odabasi palkittiin Korisliigan vuoden tulokkaana. Odabasi viimeisteli ensimmäisellä Korisliiga-kaudellaan 8,0 pistettä ja 3,9 levypalloa ottelua kohden. Lisäksi Odabasi oli Korisliigan neljänneksi tarkin kahden pisteen heittäjä 59,7 % tarkkuudella. Kauden jälkeen hän teki Hongan kanssa vuoden mittaisen jatkosopimuksen.http://www.basket.fi/uutiset/kaikki_uutiset/korisliiga/?x122519=23976371

Syksyn 2014 Odabasi kärsi selän rasitusmurtumasta.http://yle.fi/urheilu/susijengilla_valoisa_tulevaisuus__nuoria_lupauksia_tulossa_lahes_jokaisessa_ikaluokassa/7711132 Helmikuussa 2015, juuri ennen Korisliigan siirtoikkunan sulkeutumista, hän siirtyi Helsinki Seagullsin riveihin yksivuotisella sopimuksella.http://www.hs.fi/urheilu/a1425093667584 http://www.basket.fi/uutiset/kaikki_uutiset/?x122462=29721576 Ennen Seagullseihin siirtymistä Odabasi viimeisteli 13,3 pistettä ja 6,8 levypalloa ottelua kohden.

Elokuussa 2015 Odabasi siirtyi Turkin toiseksi korkeimmalla sarjatasolla pelanneeseen Denizli Basketiin. Hänestä oltiin kiinnostuneita myös muun muassa espanjalaisissa ja italialaisissa seuroissa, ja siirron Turkkiin ratkaisi seuran nuoria pelaajia yksilökohtaisesti kehittänyt valmennus.http://www.basket.fi/uutiset/kaikki_uutiset/?x122462=33583498

Syyskuussa 2016 Odabasi siirtyi Turkin pääsarjaan Trabzonspor Kulübü Basketbol Takımıin. Kaudella 2017–2018 Odabasi teki läpimurtonsa sarjassa. Tabzonspor oli säästösyistä luopunut amerikkalaisvahvistuksista, ja Odabasista tuli vastuunkantaja. Hän pelasi 14 tehdyn pisteen ja kuuden levypallon keskiarvoilla.

Kesällä 2018 Odabasin sopimus oli katkolla. Hän sai tarjouksia, mutta päätti pitää välivuoden ja pohtia uransa jatkoa. Kesällä 2019 Odabasi ilmoitti lopettavansa ammattilaisuransa perustellen päätöstään muun muassa sillä, ettei koripalloammattilaisuus vastannut hänen arvomaailmaansa.https://www.basket.fi/basket/uutiset/anton-odabasi-paattaa-ammattilaisuransa-kiitos-kaikesta-koripallolle/

 Maajoukkue 

Odabasi kuului Suomen nuorisomaajoukkueisiin vuodesta 2011 lähtien. Yhteensä hän pelasi nuorisomaajoukkueissa 51 ottelua ja haastajamaajoukkueessa yhdeksän ottelua. Odabasi voitti alle 20-vuotiaiden nuorimaajoukkueen kanssa EM-kisojen B-divisioonan mestaruuden heinäkuussa 2015. Hänet palkittiin koko turnauksen arvokkaimpana pelaajana kirjattuaan keskimäärin 17,7 pistettä ja 9,4 levypalloa ottelua kohden.http://www.basket.fi/uutiset/etusivun_uutiset2/?x33156=32892048

Suomen miesten maajoukkueessa Odabasi debytoi Bulgariaa vastaan 24. marraskuuta 2017 tehden kuusi pistettä. Hän kuului tuona ja seuraavana vuonna yhteensä seitsemässä maaottelussa maajoukkueen kokoonpanoon pelaten 1,7 pisteen keskiarvolla.

 Saavutukset 
 SM-sarjan vuoden tulokas 2014
 Alle 20-vuotiaiden B-divisioonan EM-kisojen arvokkain pelaaja 2015

 Lähteet 
 Anton Odabasi Suomen Koripalloliitto
 Maajoukkuetilastot Suomen Koripalloliitto
 Profiili fenerbahce.org 

 Viitteet 

 Aiheesta muualla 
 Anton Odabasi basketball profile eurobasket.com 
 Ozan Anton Odabasi's profile  fiba.com 

Luokka:Suomalaiset koripalloilijat
Luokka:Turkkilaiset koripalloilijat
Luokka:Vuonna 1995 syntyneet
Luokka:Elävät henkilöt